Zmluva o dielo č. ......... (doplní obstarávateľ)
uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“)
(ďalej len „Zmluva“)
Zmluvné strany
Objednávateľ:
Obchodné meno:	Železnice Slovenskej republiky
Sídlo:	Klemensova 8, 813 61 Bratislava
Právna forma:	Iná právnická osoba
Registrácia:	Obchodný register Mestského súdu Bratislava III,
Oddiel: Po, Vložka číslo: 312/B
Štatutárny orgán:	Ing. Miroslav Garaj, generálny riaditeľ
IČO:	31 364 501
IČ DPH:	SK2020480121
DIČ:	2020480121
Bankové spojenie:	Všeobecná úverová banka, a.s.
IBAN:	SK11 0200 0000 3500 0470 0012
BIC/SWIFT kód:	SUBASKBX
Adresa pre doručovanie	
písomností:	Železnice Slovenskej republiky, Odbor infraštruktúry, Klemensova 8, 813 61 Bratislava
E-mail:	GRO450@zsr.sk
(ďalej len „Objednávateľ“)
a
Zhotoviteľ:
(doplní Zhotoviteľ; uvedú sa údaje Zhotoviteľa, resp. všetkých členov združenia s označením, ktorý člen združenia je vedúcim členom; bankové údaje sa uvedú len vo vzťahu k jednému členovi združenia; v prípade, ak bude Zhotoviteľom združenie, uvedie sa ktorý z členov združenia bude oprávnený vystavovať faktúry)
Obchodné meno:	
Sídlo:	
Právna forma:	
Registrácia:	
Štatutárny orgán:	
IČO:	
IČ DPH:	
DIČ:	
Bankové spojenie:	
IBAN:	
BIC/SWIFT kód:	
Adresa pre doručovanie
písomností:	
E-mail:	
(ďalej len „Zhotoviteľ“)
(Objednávateľ a Zhotoviteľ spolu ďalej len ako „Zmluvné strany“ alebo jeden z nich samostatne aj ako „Zmluvná strana“)

Článok I
Úvodné ustanovenia
1.1. [bookmark: _Ref222231580]Zmluvné strany uzatvárajú Zmluvu ako výsledok verejného obstarávania zákazky s názvom „Rekonštrukcia hnacieho koľajového vozidla 92 56 1742 418-7“ obstaranej postupom verejná súťaž podľa § 91 v spojení s § 66 Zákona o verejnom obstarávaní. Oznámenie o vyhlásení verejného obstarávania bolo zverejnené vo Vestníku verejného obstarávania č. ......... zo dňa ......... pod značkou ......... a v Úradnom vestníku Európskej únie dňa ......... pod značkou č. .................. (doplní obstarávateľ pred podpisom Zmluvy).
Článok II
Predmet Zmluvy
2.1. Predmetom Zmluvy je:
a) záväzok Zhotoviteľa vykonať pre Objednávateľa riadne a včas dielo spočívajúce v rekonštrukcii prevádzkou opotrebovanej a morálne i technicky zastaranej mechanizácie hnacieho koľajového vozidla 92 56 1742 418-7 (ďalej len „Hnacie koľajové vozidlo“) (bližšia špecifikácia Hnacieho koľajového vozidla je uvedená v prílohe č. 1 Zmluvy), a to spôsobom, za podmienok a v rozsahu stanovenom Zmluvou (celkový rozsah prác je podrobne rozpísaný v prílohe č. 2 Zmluvy), v súlade so všeobecne záväznými právnymi predpismi, vrátane zabezpečenia materiálu potrebného na vykonanie rekonštrukcie a dodania všetkej potrebnej dokumentácie,
b) záväzok Objednávateľa zaplatiť Zhotoviteľovi za riadne vykonanie diela cenu dohodnutú v Zmluve,
c) úprava ostatných práv a povinností Zmluvných strán pri plnení záväzkov podľa písm. a) a b) vyššie.
2.2. Zhotoviteľ je povinný vykonať dielo vo vlastnom mene, na svoje náklady, na vlastnú zodpovednosť a na svoje nebezpečenstvo v dojednanom čase.
2.3. Vedúci člen združenia a členovia združenia sú zo všetkých záväzkov zo Zmluvy, vrátane záväzku nahradiť škodu, zaviazaní voči Objednávateľovi spoločne a nerozdielne. Ak združenie zanikne, Objednávateľ bude oprávnený uplatniť si akékoľvek práva a nároky vyplývajúce zo Zmluvy u ktoréhokoľvek subjektu uvedeného pri osobe Zhotoviteľa v záhlaví Zmluvy (tento bod sa uvedie, ak bude Zhotoviteľom združenie, v opačnom prípade bude tento bod vypustený).
Článok III
Miesto a čas vykonania diela
3.1. [bookmark: _Ref221543960]Miestom vykonania diela sú dielenské priestory Zhotoviteľa na adrese ..................... (doplní Zhotoviteľ). Dielenské priestory Zhotoviteľa musia byť technicky a právne spôsobilé na vykonanie diela.
3.2. [bookmark: _Ref229411329]Zmluvné strany sa dohodli, že prepravu Hnacieho koľajového vozidla z miesta odovzdania a prevzatia Hnacieho koľajového vozidla do rekonštrukcie do miesta vykonania diela a z miesta vykonania diela do miesta odovzdania a prevzatia Hnacieho koľajového vozidla z rekonštrukcie zabezpečí Zhotoviteľ na vlastné náklady a nebezpečenstvo. Miestom odovzdania a prevzatia Hnacieho koľajového vozidla do rekonštrukcie a miestom odovzdania a prevzatia Hnacieho koľajového vozidla z rekonštrukcie je: pracovisko SMSÚ ŽTS MDS Spišská Nová Ves, Radlinského 16, Spišská Nová Ves. Miestom odovzdania a prevzatia dokumentácie v zmysle bodu 7.5. Zmluvy je: pracovisko SMSÚ ŽTS MDS Spišská Nová Ves, Radlinského 16, Spišská Nová Ves.
3.3. [bookmark: _Ref221522277]Zhotoviteľ je povinný dielo vykonať v lehote do 12 mesiacov odo dňa doručenia písomnej objednávky v zmysle bodu 6.1. Zmluvy.
Článok IV
Zmluvná cena
4.1. [bookmark: _Ref171334537]Zmluvné strany sa dohodli na zmluvnej cene za vykonanie diela (t. j. celkovej zmluvnej cene za vykonanie celého predmetu Zmluvy) vo výške ..................... (doplní Zhotoviteľ v súlade so svojou ponukou vo verejnom obstarávaní, konkrétne v súlade s NÁVRHOM NA PLNENIE KRITÉRIA NA VYHODNOTENIE PONÚK) EUR bez DPH (ďalej len „Zmluvná cena“), ktorá je určená ako súčet cien jednotlivých položiek predmetu Zmluvy uvedených v prílohe č. 2 Zmluvy.
4.2. DPH bude fakturovaná v zmysle platných právnych predpisov v čase fakturácie.
4.3. Zmluvná cena podľa bodu 4.1. je pevná (nemenná) a zahŕňa všetky náklady Zhotoviteľa, ktoré Zhotoviteľovi pri plnení predmetu Zmluvy vzniknú.
Článok V
Platobné podmienky
5.1. Objednávateľ neposkytne Zhotoviteľovi žiadny finančný preddavok ani zálohovú platbu.
5.2. Platba Zmluvnej ceny bude realizovaná na základe faktúr vystavených v súlade s týmto článkom Zmluvy.
5.3. [bookmark: _Ref223436096]Zmluvné strany sa dohodli na postupnej fakturácii Zmluvnej ceny nasledovne:
5.3.1. [bookmark: _Ref225762781][bookmark: _Ref224039239]po úplnom vykonaní všetkých prác na diele Zhotoviteľom predstavujúcich všetky položky podľa prílohy č. 2 Zmluvy v plnom rozsahu a za podmienky potvrdenia vykonania predmetných prác na diele Objednávateľom v zmysle a v súlade s bodom 6.13. Zmluvy, vznikne Zhotoviteľovi právo vystaviť faktúru znejúcu na sumu vo výške 70 % zo Zmluvnej ceny,
5.3.2. [bookmark: _Ref225762835]na zvyšných 30 % zo Zmluvnej ceny vznikne Zhotoviteľovi právo vystaviť faktúru až po riadnom odovzdaní a prevzatí diela ako celku, t. j. po ukončení akceptačného konania s kladným výsledkom a spísaní akceptačného protokolu v zmysle a v súlade s bodom 7.5. Zmluvy.
Povinnými prílohami faktúr (každej zvlášť) vystavených v zmysle bodu 5.3.1. až 5.3.2. Zmluvy budú kópia originálu písomnej objednávky v zmysle bodu 6.1. Zmluvy, originály všetkých príslušných zápisov z komisionálnych obhliadok s kladným výsledkom, originály prezenčných listín vzťahujúcich sa k predmetným komisionálnym obhliadkam a originály príslušných, oprávnenou osobou Objednávateľa a oprávnenou osobou Zhotoviteľa podpísaných súpisov vykonaných prác. Povinnými prílohami faktúry vystavenej v zmysle bodu 5.3.2. Zmluvy, bude navyše okrem v predchádzajúcej vete už zmieneného, aj originál akceptačného protokolu v zmysle bodu 7.5. Zmluvy.
5.4. Faktúru vrátane jej príloh je Zhotoviteľ povinný doručiť na adresu uvedenú v písomnej objednávke. Na základe súhlasu Objednávateľa s elektronickým zasielaním faktúr, podmienky získania ktorého sú uvedené na webovom sídle www.zsr.sk, Zhotoviteľ môže faktúru zaslať aj elektronickou formou na e-mailovú adresu e-faktura.dodavatel@zsr.sk vo formáte PDF.
5.5. Zhotoviteľom predložená faktúra na úhradu musí obsahovať:
5.5.1. obligatórne náležitosti ustanovené právnym poriadkom Slovenskej republiky,
5.5.2. náležitosti v zmysle ustanovení § 3a ods. 1 Obchodného zákonníka,
5.5.3. náležitosti predpísané zákonom č. 222/2004 Z. z. o dani z pridanej hodnoty v znení neskorších predpisov (ďalej len „Zákon o DPH“),
5.5.4. nasledovné údaje:
5.5.4.1. názov zákazky,
5.5.4.2. predmet úhrady,
5.5.4.3. označenie Objednávateľa a Zhotoviteľa, obchodné meno, sídlo, IČO, IČ DPH,
5.5.4.4. číslo faktúry,
5.5.4.5. deň vyhotovenia a deň splatnosti,
5.5.4.6. označenie peňažného ústavu a číslo účtu (IBAN) Zhotoviteľa (musí byť v súlade so Zmluvou),
5.5.4.7. číslo Zmluvy,
5.5.4.8. číslo písomnej objednávky,
5.5.4.9. fakturovanú čiastku bez DPH,
5.5.4.10. základ dane a čiastku DPH (ak na strane Zhotoviteľa sú splnené podmienky na vyčíslenie čiastky DPH),
5.5.4.11. čiastku k úhrade vrátane DPH (ak na strane Zhotoviteľa sú splnené podmienky na vyčíslenie čiastky DPH),
5.5.4.12. označenie osoby, ktorá faktúru vystavila,
5.5.4.13. odtlačok pečiatky a podpis oprávnenej osoby Zhotoviteľa (v prípade elektronickej faktúry sa nevyžaduje).
Faktúra, vrátane jej príloh, musí byť vyhotovená v slovenskom jazyku.
5.6. V prípade, že faktúra nebude obsahovať požadované náležitosti alebo nebude obsahovať požadované prílohy, alebo faktúra vrátane jej príloh nebude vyhotovená v slovenskom jazyku, je Objednávateľ oprávnený vrátiť faktúru Zhotoviteľovi v lehote splatnosti na opravu a/alebo doplnenie. V takomto prípade začne plynúť nová lehota splatnosti dňom doručenia opravenej a/alebo doplnenej faktúry Objednávateľovi.
5.7. Lehota splatnosti faktúry je 30 kalendárnych dní odo dňa jej doručenia Objednávateľovi. V prípade faktúry zaslanej elektronickou formou sa za deň doručenia považuje deň prijatia elektronickej faktúry na e-mailovej adrese e-faktura.dodavatel@zsr.sk. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
5.8. Úhrada faktúry bude realizovaná bezhotovostným platobným stykom na účet Zhotoviteľa, ktorý je uvedený v identifikačných údajoch Zhotoviteľa v záhlaví Zmluvy.
Akákoľvek zmena bankového účtu Zhotoviteľa sa považuje za zmenu Zmluvy, ktorú je možné vykonať len na základe písomného dodatku.
Ak je Zhotoviteľom združenie, člena združenia oprávňujúceho vystavovať faktúry uvedeného v záhlaví Zmluvy je možné zmeniť len na základe písomného dodatku uzatvoreného v súlade so Zmluvou.
Ak sa na Zhotoviteľa vzťahuje osobitná oznamovacia povinnosť platiteľa podľa § 6 Zákona o DPH, Zhotoviteľ je povinný zabezpečiť, aby účet uvedený v Zmluve bol bankovým účtom v zmysle § 6 Zákona o DPH. Pokiaľ účet uvedený v Zmluve nie je bankovým účtom v zmysle § 6 Zákona o DPH, je Objednávateľ oprávnený zrealizovať úhradu faktúry na iný účet Zhotoviteľa, ktorý je bankovým účtom v zmysle § 6 Zákona o DPH. Pokiaľ Zhotoviteľ nemá žiadny bankový účet v zmysle § 6 Zákona o DPH, nie je Objednávateľ povinný zrealizovať úhradu faktúry skôr ako na piaty pracovný deň po doručení písomného oznámenia Zhotoviteľa o tom, že má bankový účet v zmysle § 6 Zákona o DPH s uvedením jeho čísla, za predpokladu, že účet uvedený v písomnom oznámení je bankovým účtom v zmysle § 6 Zákona o DPH. Objednávateľ nebude v omeškaní v prípade, ak pri úhrade faktúry bude postupovať podľa tohto bodu. Uzavretie dodatku k Zmluve, ktorého predmetom je zmena účtu, nie je v týchto prípadoch potrebné.
5.9. Za deň úhrady faktúry sa považuje deň odpísania platby z bankového účtu Objednávateľa v prospech bankového účtu Zhotoviteľa.
Článok VI
Základné podmienky plnenia predmetu Zmluvy
6.1. [bookmark: _Ref223436247][bookmark: _Ref171504829]Zhotoviteľ je oprávnený a povinný začať plniť predmet Zmluvy až po vystavení písomnej objednávky zo strany Objednávateľa a jej doručení Zhotoviteľovi na e-mailovú adresu Zhotoviteľa ................... (doplní Zhotoviteľ). Zhotoviteľ je povinný najneskôr v nasledujúci pracovný deň po doručení písomnej objednávky potvrdiť prijatie písomnej objednávky zaslaním spätnej e-mailovej správy na e-mailovú adresu, z ktorej bola písomná objednávka odoslaná. Lehota plnenia podľa bodu 3.3. Zmluvy začína plynúť už dňom doručenia písomnej objednávky. Zhotoviteľ nemá možnosť plnenie na základe písomnej objednávky odmietnuť. 
6.2. Po doručení písomnej objednávky Objednávateľa Zhotoviteľovi sa Zmluvné strany dohodnú na presnom dátume a čase odovzdania a prevzatia Hnacieho koľajového vozidla na výkon rekonštrukcie v mieste odovzdania a prevzatia Hnacieho koľajového vozidla do rekonštrukcie v zmysle bodu 3.2. Zmluvy; ak sa Zmluvné strany nedohodnú, určí presný dátum a čas Objednávateľ. O odovzdaní a prevzatí Hnacieho koľajového vozidla na výkon rekonštrukcie spíšu Zmluvné strany preberací protokol (ďalej len „Protokol o odovzdaní a prevzatí HKV na rekonštrukciu“). Protokol o odovzdaní a prevzatí HKV na rekonštrukciu musí obsahovať aj popis technického stavu odovzdávaného a preberaného Hnacieho koľajového vozidla na výkon rekonštrukcie.
6.3. Povinnou prílohou písomného oznámenia Zhotoviteľa o pripravenosti diela na začatie akceptačného konania v zmysle bodu 7.3. Zmluvy bude Zhotoviteľom spracovaný zoznam vyzískaných náhradných dielov a iných častí Hnacieho koľajového vozidla, ktoré boli v rámci rekonštrukcie Hnacieho koľajového vozidla demontované. Objednávateľ sa najneskôr do začatia akceptačného konania v zmysle bodu 7.1. Zmluvy vyjadrí k tomu, ktoré z nich má záujem si ponechať. Zhotoviteľ je povinný tieto vydať Objednávateľovi, a to najneskôr do odovzdania a prevzatia Hnacieho koľajového vozidla z rekonštrukcie. Zhotoviteľ sa zaväzuje v súlade s príslušnými všeobecne záväznými právnymi predpismi o ochrane životného prostredia a o nakladaní s odpadmi zabezpečiť likvidáciu všetkých ostatných odpadov, vzniknutých pri rekonštrukcii Hnacieho koľajového vozidla na vlastné náklady.
6.4. Pri plnení predmetu Zmluvy je Zhotoviteľ povinný konať v dobrej viere. Zhotoviteľ zodpovedá za kvalitu a úplnosť ním vykonaného diela. Zhotoviteľ je povinný plniť predmet Zmluvy s odbornou starostlivosťou, čestne, svedomito, riadne, včas a v súlade so všetkými známymi záujmami Objednávateľa. Pri plnení Zmluvy je Zhotoviteľ ďalej povinný dodržiavať:
6.4.1. právne predpisy Európskej únie a Slovenskej republiky,
6.4.2. vyhlášky UIC,
6.4.3. technické špecifikácie interoperability,
6.4.4. platné interné predpisy Objednávateľa (najmä, nie však výlučne, interný predpis Objednávateľa ŽSR VM 7 „ÚDRŽBA HNACÍCH KOĽAJOVÝCH VOZIDIEL ŽSR“, interný predpis Objednávateľa ŽSR VM 9 „PREHLIADKY A OPRAVY DVOJKOLESÍ KOĽAJOVÝCH VOZIDIEL ŽSR“),
6.4.5. slovenské technické normy (STN resp. STN EN).
6.5. Zhotoviteľ je povinný zachovávať dôvernosť všetkých dokumentov a informácií získaných od Objednávateľa alebo od tretích osôb pri plnení alebo v súvislosti s plnením predmetu Zmluvy.
6.6. Zhotoviteľ sa zaväzuje, že rekonštrukciou Hnacieho koľajového vozidla nedôjde k obmedzeniu alebo zhoršeniu parametrov Hnacieho koľajového vozidla oproti prevádzkyschopnému stavu Hnacieho koľajového vozidla v dobe odovzdania Hnacieho koľajového vozidla Objednávateľom Zhotoviteľovi na výkon rekonštrukcie, t. j. v momente podpisu Protokolu o odovzdaní a prevzatí HKV na rekonštrukciu oboma Zmluvnými stranami.
6.7. Zhotoviteľ je povinný pri plnení predmetu Zmluvy rešpektovať aj prípadné pokyny Objednávateľa.
6.8. Zhotoviteľ je povinný bez zbytočného odkladu upozorniť Objednávateľa na nevhodnú povahu podkladov prevzatých od Objednávateľa alebo pokynov poskytnutých Objednávateľom, ak Zhotoviteľ mohol túto nevhodnosť zistiť pri vynaložení odbornej starostlivosti. Ak nevhodné podklady alebo pokyny prekážajú v riadnom plnení, je Zhotoviteľ povinný vykonávanie príslušných plnení v nevyhnutnom rozsahu prerušiť do doby výmeny podkladov alebo zmeny pokynov Objednávateľa alebo písomného oznámenia, že Objednávateľ trvá na plnení s použitím odovzdaných podkladov a daných pokynov. Zhotoviteľ zodpovedá za vady plnenia spôsobené použitím nevhodných podkladov odovzdaných Objednávateľom alebo pokynov daných mu Objednávateľom, ak si nesplnil svoju oznamovaciu povinnosť.
6.9. Zhotoviteľ je zodpovedný za správnosť, úplnosť a presnosť informácií poskytnutých Zhotoviteľom Objednávateľovi pri plnení predmetu Zmluvy.
6.10. Zmluvné strany sa zaväzujú navzájom sa informovať o akejkoľvek záležitosti alebo skutočnosti, ktorá je, alebo o ktorej by Zmluvné strany mali vedieť, že je relevantná vo vzťahu k plneniu predmetu Zmluvy.
6.11. Zhotoviteľ je povinný do desať pracovných dní odo dňa vykonania diela alebo odo dňa zániku Zmluvy, ak Zmluva zanikne ešte pred vykonaním diela, vrátiť Objednávateľovi všetky dokumenty, ktoré od Objednávateľa prevzal a odovzdať všetky dokumenty, ktoré pri plnení predmetu Zmluvy získal od tretích strán.
6.12. [bookmark: _Ref221616599]Počas trvania Zmluvy je Objednávateľ oprávnený vykonávať priebežné kontroly prác Zhotoviteľa na diele v každom stupni jeho realizácie. O zámere vykonania priebežnej kontroly bude Objednávateľ Zhotoviteľa včas písomne informovať, najmenej tri pracovné dni vopred (t. j. pred plánovaným dňom vykonania priebežnej kontroly), a to elektronicky na e-mailovú adresu Zhotoviteľa ................... (doplní Zhotoviteľ). Priebežnú kontrolu vykoná Objednávateľ v čase uvedenom v oznámení jeho zámeru vykonania priebežnej kontroly adresovanom Zhotoviteľovi, ak sa Zmluvné strany v konkrétnom prípade nedohodnú inak. Za účelom realizácie oprávnenia Objednávateľa podľa tohto bodu Zmluvy je Zhotoviteľ povinný Objednávateľovi poskytnúť všetku súčinnosť nevyhnutnú na riadny výkon priebežnej kontroly, najmä, nie však výlučne, sprístupniť Objednávateľovi dielenské priestory Zhotoviteľa. Práce a/alebo materiál, ktoré vykazujú už v priebehu realizácie diela nedostatky, alebo sú v rozpore so Zmluvou, je Zhotoviteľ povinný na vlastné náklady nahradiť nezávadnými prácami a/alebo materiálmi bez dopadu na lehotu podľa bodu 3.3. Zmluvy a Zmluvnú cenu. Ak Zhotoviteľ v primeranej dobe, určenej Objednávateľom, nie kratšej ako desať pracovných dní od zistenia nedostatkov, zistené nedostatky neodstráni, považuje sa to za podstatné porušenie Zmluvy s právom Objednávateľa od Zmluvy okamžite odstúpiť.
6.13. [bookmark: _Ref223433455]Priebežná realizácia prác na diele bude zaznamenaná v súpisoch vykonaných prác, ktoré v prípade ich riadnej realizácie potvrdí Objednávateľ, pričom Objednávateľom budú v súpisoch vykonaných prác potvrdené iba skutočne zrealizované množstvá jednotlivých položiek podľa oceneného výkazu výmer tvoriaceho prílohu č. 2 Zmluvy. Potvrdeniu súpisov vykonaných prác bude predchádzať kontrola týchto prác Objednávateľom na základe Objednávateľom a za účasti Zhotoviteľa vykonanej komisionálnej obhliadky s kladným výsledkom. Pre účely tejto kontroly sa obdobne použije úprava bodu 6.12. Zmluvy, ak tento bod 6.13. Zmluvy neustanovuje inak. Kontrolu týchto prác (formou komisionálnej obhliadky) vykoná Objednávateľ na základe osobitnej, písomnej výzvy Zhotoviteľa (v ktorej okrem iného Zhotoviteľ uvedie, ktorých jednotlivých položiek predmetu Zmluvy sa má požadovaná komisionálna obhliadka týkať) doručenej Objednávateľovi, pričom čas kontroly (komisionálnej obhliadky) určí Objednávateľ, ak sa Zmluvné strany v konkrétnom prípade nedohodnú inak. Z vykonanej komisionálnej obhliadky Objednávateľ vyhotoví písomný zápis, pričom účasť osôb (rozumej oprávnenej/oprávnených osoby/osôb Objednávateľa a oprávnenej/oprávnených osoby/osôb Zhotoviteľa) na komisionálnej obhliadke bude zaznamenaná v prezenčnej listine k nej sa vzťahujúcej, to všetko v štyroch vyhotoveniach, z toho jedno vyhotovenie bude určené pre Objednávateľa a tri vyhotovenia budú určené pre Zhotoviteľa. V prípade komisionálnej obhliadky s kladným výsledkom, tzn. v rámci ktorej bude preukázané riadne vykonanie príslušných prác na diele zodpovedajúcich príslušným, jednotlivým položkám predmetu Zmluvy uvedeným v prílohe č. 2 Zmluvy, bude Objednávateľom potvrdený príslušný súpis vykonaných prác, a to v štyroch vyhotoveniach, z toho jedno vyhotovenie bude určené pre Objednávateľa a tri vyhotovenia budú určené pre Zhotoviteľa. Naopak, v prípade komisionálnej obhliadky so záporným výsledkom, tzn. v rámci ktorej nebude preukázané riadne vykonanie príslušných prác na diele zodpovedajúcich príslušným, jednotlivým položkám predmetu Zmluvy uvedeným v prílohe č. 2 Zmluvy alebo, ak k vykonaniu komisionálnej obhliadky z akéhokoľvek dôvodu nedôjde, nebude Objednávateľom potvrdený príslušný súpis vykonaných prác. Pre vylúčenie akýchkoľvek pochybností platí, že táto kontrola a/alebo potvrdenie súpisov vykonaných prác Objednávateľom, nezbavuje Zhotoviteľa zodpovednosti za prípadné vady diela.
6.14. Nebezpečenstvo škody na Hnacom koľajovom vozidle znáša Zhotoviteľ počas celej doby vykonávania diela, a to od momentu odovzdania a prevzatia Hnacieho koľajového vozidla na vykonanie rekonštrukcie (t. j. od okamihu podpisu Protokolu o odovzdaní a prevzatí HKV na rekonštrukciu oboma Zmluvnými stranami) až do momentu odovzdania a prevzatia riadne vykonaného diela Zhotoviteľom Objednávateľovi (t. j. do okamihu podpisu akceptačného protokolu v zmysle bodu 7.5. Zmluvy oboma Zmluvnými stranami).
6.15. Vlastnícke právo k Hnaciemu koľajovému vozidlu má po celú dobu plnenia Zmluvy Objednávateľ. Vlastnícke právo ku veciam zabudovaným do rekonštruovaného Hnacieho koľajového vozidla prechádza na Objednávateľa okamihom ich zabudovania do Hnacieho koľajového vozidla.
6.16. Zhotoviteľ sa zaväzuje v rámci vykonávania diela odovzdať Objednávateľovi všetky doklady potrebné na prevádzku zrekonštruovaného Hnacieho koľajového vozidla v Slovenskej republike v zmysle príslušných všeobecne záväzných právnych predpisov Slovenskej republiky v súlade so Zmluvou.
6.17. Okrem povinností, ktoré je Zhotoviteľ povinný splniť a/alebo dodržiavať podľa iných ustanovení Zmluvy, je Zhotoviteľ tiež povinný:
6.17.1. chrániť Hnacie koľajové vozidlo pred poškodením pri manipulácii, preprave, vonkajšími vplyvmi, odcudzením,
6.17.2. zabezpečiť všetky povolenia, certifikáty a iné doklady požadované všeobecne záväznými právnymi predpismi Slovenskej republiky a Európskej únie, ktoré sú potrebné a/alebo nevyhnutné pre riadne a včasné plnenie predmetu Zmluvy (napr. zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov),
6.17.3. zabezpečiť, aby zrekonštruované Hnacie koľajové vozidlo spĺňalo všetky požiadavky kladené naň platnou legislatívou upravujúcou bezpečnosť a ochranu zdravia pri práci.
6.18. Zhotoviteľ je oprávnený Hnacie koľajové vozidlo prevádzkovať výlučne za účelom splnenia svojich povinností stanovených v Zmluve a len za účasti poverenej osoby Objednávateľa, ktorú v prípade vzniku takejto potreby preukázateľne a v dostatočnom časovom predstihu pred plánovaným termínom takéhoto úkonu, naň prizve; ak plánovaný termín Objednávateľovi nevyhovuje a/alebo sa Zmluvné strany na termíne nedohodnú, platí, že tento termín určí Objednávateľ. Zhotoviteľ počas prepravy alebo prevádzky Hnacieho koľajového vozidla v celom rozsahu zodpovedá za všetky škody spôsobené tretím osobám prevádzkovou činnosťou Hnacieho koľajového vozidla.
6.19. [bookmark: _Ref5875135]Zhotoviteľ je povinný vykonávať príslušné činnosti v rámci realizácie diela/plnenia predmetu Zmluvy prostredníctvom osoby, ktorú uviedol v ponuke a ktorou preukázal splnenie podmienok účasti týkajúcich sa technickej spôsobilosti a odbornej spôsobilosti vo verejnom obstarávaní, ktorého výsledkom je uzatvorenie Zmluvy. Počas plnenia Zmluvy môže dôjsť k zmene tejto osoby len  na princípe nahradenia osoby za osobu. V prípade zmeny musí nová osoba spĺňať kvalifikačné podmienky, ktoré boli požadované na preukázanie splnenia podmienok účasti vo verejnom obstarávaní, ktorého výsledkom je uzatvorenie Zmluvy.
6.20. [bookmark: _Ref221654021]Zmena osoby, prostredníctvom ktorej Zhotoviteľ preukázal splnenie podmienok účasti týkajúcich sa technickej spôsobilosti a odbornej spôsobilosti vo verejnom obstarávaní, ktorého výsledkom je uzatvorenie Zmluvy, je možná len po predchádzajúcom písomnom súhlase Objednávateľa. Návrh na zmenu predkladá Zhotoviteľ spolu s dokladom, ktorým Zhotoviteľ preukáže, že nová navrhovaná osoba spĺňa kvalifikačné podmienky, ktoré boli požadované na preukázanie splnenia podmienok účasti vo verejnom obstarávaní, ktorého výsledkom je uzatvorenie Zmluvy. Ak nová navrhovaná osoba nebude spĺňať kvalifikačné podmienky, Objednávateľ takúto osobu odmietne.
6.21. Na požiadanie Objednávateľa je Zhotoviteľ povinný bezodkladne predložiť Objednávateľovi osvedčenia/oprávnenia osôb v zmysle bodu 6.19. a bodu 6.20., a to kedykoľvek počas realizácie diela/plnenia predmetu Zmluvy.
6.22. Zhotoviteľ je oprávnený a zároveň povinný predmet Zmluvy plniť výlučne prostredníctvom osôb disponujúcich platnými dokladmi o odbornej spôsobilosti osôb podľa § 18 zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov, a to:
· platným osvedčením o odbornej spôsobilosti udeleným bezpečnostným orgánom fyzickým osobám na vykonávanie určených činností na určených technických zariadeniach elektrických v zmysle § 26 vyhlášky Ministerstva dopravy, pôšt a telekomunikácií Slovenskej republiky č. 205/2010 Z. z. o určených technických zariadeniach a určených činnostiach a činnostiach na určených technických zariadeniach podľa Prílohy 1, časť 5, označenie zariadenia:
E6: Elektrické zariadenia dráhových vozidiel železničných dráh vrátane vozňov a traťových mechanizmov
alebo ekvivalentným dokladom, ktorý je v súlade s právnymi predpismi Európskej únie alebo Slovenskej republiky alebo medzinárodnými dohodami, ktorými je Slovenská republika viazaná, uznaný príslušnými orgánmi, resp. prostredníctvom ktorého preukázal splnenie podmienok pre dočasné a príležitostné poskytovanie služieb na území Slovenskej republiky.
· platným osvedčením o odbornej spôsobilosti udeleným bezpečnostným orgánom fyzickým osobám na vykonávanie určených činností na určených technických zariadeniach tlakových v zmysle § 29 vyhlášky Ministerstva dopravy, pôšt a telekomunikácií Slovenskej republiky č. 205/2010 Z. z. o určených technických zariadeniach a určených činnostiach a činnostiach na určených technických zariadeniach podľa Prílohy 1, časť 3, označenie zariadenia:
T3: Vzduchojemy hnacích dráhových vozidiel, traťových strojov
alebo ekvivalentným dokladom, ktorý je v súlade s právnymi predpismi Európskej únie alebo Slovenskej republiky alebo medzinárodnými dohodami, ktorými je Slovenská republika viazaná, uznaný príslušnými orgánmi, resp. prostredníctvom ktorého preukázal splnenie podmienok pre dočasné a príležitostné poskytovanie služieb na území Slovenskej republiky.
· platnými personálnymi certifikátmi pre nedeštruktívne skúšanie koľajových vozidiel metódami UT (ultrazvukovými), PT (kapilárnymi), MT (magnetickými) a VT (vizuálnymi), splňujúcimi požiadavky príslušných technických noriem (napr. EN ISO 9712 pre sektor železníc)
alebo ekvivalentnými dokladmi, ktoré sú v súlade s právnymi predpismi Európskej únie alebo Slovenskej republiky alebo medzinárodnými dohodami, ktorými je Slovenská republika viazaná, uznané príslušnými orgánmi, resp. prostredníctvom ktorých preukázal splnenie podmienok pre dočasné a príležitostné poskytovanie služieb na území Slovenskej republiky.
6.23. Zmluvné strany si podpisom Zmluvy vzájomne potvrdzujú, že Zhotoviteľ pred podpisom Zmluvy Objednávateľovi predložil doklady v zmysle bodu 6.22. Zmluvy osôb, prostredníctvom ktorých bude plniť predmet Zmluvy.
6.24. Zhotoviteľ je povinný zabezpečiť, aby osoby, prostredníctvom ktorých bude plniť predmet Zmluvy, počas realizácie plnenia predmetu Zmluvy, disponovali dokladmi v zmysle bodu 6.22. Zmluvy.
6.25. Ak dôjde k zmene (tým sa rozumie aj doplnenie novej) osoby, prostredníctvom ktorej bude Zhotoviteľ plniť predmet Zmluvy a/alebo ktorej doklady Zhotoviteľ v zmysle bodu 6.23. Zmluvy Objednávateľovi predložil, Zhotoviteľ je povinný o takejto zmene Objednávateľa písomne informovať (vrátane poskytnutia informácie, ktorú osobu má táto nová osoba pri plnení predmetu Zmluvy nahradiť, ak zmena spočíva v nahradení osoby za osobu) a predložiť Objednávateľovi doklady v zmysle bodu 6.22. Zmluvy novej osoby, prostredníctvom ktorej bude Zhotoviteľ plniť predmet Zmluvy, to všetko v primeraný čas vopred, t. j. ešte pred uskutočnením, resp. nadobudnutím účinnosti takejto zmeny.
6.26. Na požiadanie Objednávateľa, resp. ním povereného subjektu, je Zhotoviteľ povinný bezodkladne predložiť Objednávateľovi, resp. ním poverenému subjektu, doklady osôb v zmysle bodu 6.22. Zmluvy, a to kedykoľvek počas realizácie plnenia predmetu Zmluvy. Zhotoviteľ je povinný zabezpečiť, aby takouto povinnosťou predloženia predmetných dokladov bola zaviazaná aj každá osoba, prostredníctvom ktorej bude Zhotoviteľ plniť predmet Zmluvy.
Článok VII
Odovzdanie a prevzatie diela
7.1. [bookmark: _Ref221541695][bookmark: _Ref191889878][bookmark: _Ref192143470]Odovzdanie a prevzatie diela bude predmetom akceptačného konania, účelom ktorého je overenie súladu diela so Zmluvou (ďalej len „Akceptačné konanie“). Akceptačnému konaniu musí predchádzať úspešná skúška funkčnosti Hnacieho koľajového vozidla, v opačnom prípade nemožno začať s Akceptačným konaním.
7.2. Vadou diela sa pre účely Akceptačného konania rozumie, ak Objednávateľ odovzdáva dielo odchylne od podmienok stanovených v Zmluve, alebo iná faktická a/alebo právna vada (ďalej len „Vada“).
7.3. [bookmark: _Ref223507428]Zhotoviteľ je povinný Objednávateľovi písomne oznámiť, najmenej tri pracovné dni vopred, pripravenosť diela na začatie Akceptačného konania. Po riadnom a včasnom oznámení pripravenosti diela na začatie Akceptačného konania Zhotoviteľom Objednávateľovi, Objednávateľ so Zhotoviteľom dohodnú presný dátum a čas začatia Akceptačného konania, pričom, ak k dohode nedôjde, presný dátum a čas začatia Akceptačného konania určí Objednávateľ.
7.4. Miestom Akceptačného konania je miesto odovzdania a prevzatia Hnacieho koľajového vozidla z rekonštrukcie v zmysle bodu 3.2. Zmluvy.
7.5. [bookmark: _Ref221534864][bookmark: _Ref221618494]Záväzok Zhotoviteľa vykonať dielo sa považuje za splnený ukončením Akceptačného konania s kladným výsledkom, to znamená, ak Zhotoviteľ odovzdá Objednávateľovi dielo riadne ukončené, a to bez Vád a v súlade so Zmluvou, o čom Zmluvné strany spíšu akceptačný protokol (ďalej len „Akceptačný protokol“). K spísaniu Akceptačného protokolu nemôže dôjsť skôr ako Zhotoviteľ zabezpečí všetky povolenia, certifikáty a iné doklady požadované všeobecne záväznými právnymi predpismi Slovenskej republiky a Európskej únie, ktoré sú potrebné a/alebo nevyhnutné pre riadne užívanie Hnacieho koľajového vozidla Objednávateľom a odovzdá Objednávateľovi všetku potrebnú dokumentáciu; zoznam odovzdávanej dokumentácie sa poznačí v Akceptačnom protokole.
7.6. Dokumentácia v zmysle bodu 7.5. Zmluvy bude obsahovať najmä:
7.6.1. návod na obsluhu a údržbu,
7.6.2. katalóg náhradných dielov,
7.6.3. technické podmienky vozidla a príslušenstva,
7.6.4. záručné podmienky vozidla a príslušenstva,
7.6.5. kompletná technická dokumentácia,
7.6.6. bezpečnostné pokyny,
7.6.7. sprievodná technická dokumentácia prídavných zariadení,
7.6.8. doklad o preukázaní zhody so schváleným typom,
7.6.9. kompletná výkresová dokumentácia,
7.6.10. evidenčné listy dvojkolesí,
7.6.11. kompletná dokumentácia k dvojkolesiam podľa STN EN 15313 – Železničné aplikácie – Dvojkolesia a podvozky – Požiadavky na údržbu dvojkolesí v prevádzke,
7.6.12. protokoly od tlakových nádob s platnými prehliadkami, skúškami a revíziami,
7.6.13. schéma vzduchovej brzdy a výpočet brzdy,
7.6.14. protokol o premeraní obrysu vozidla,
7.6.15. zoznam mazacích miest, druh a použité množstvo maziva,
7.6.16. správa o revízii elektrických zariadení,
7.6.17. základná schéma elektrickej výzbroje.
7.7. [bookmark: _Ref221641161]Ak budú v Akceptačnom konaní zistené Vady, Objednávateľ dielo neprevezme a Akceptačný protokol Zmluvné strany nespíšu. Namiesto Akceptačného protokolu spíšu Zmluvné strany záznam o zistených Vadách s ich bližším popisom. Zistené Vady je Zhotoviteľ povinný odstrániť bezodkladne, najneskôr však v lehote piatich pracovných dní od ich zistenia v Akceptačnom konaní. Po odstránení všetkých zistených Vád Zhotoviteľom, požiada Zhotoviteľ Objednávateľa o opätovné začatie Akceptačného konania.
7.8. Akceptačný protokol vyhotoví Zhotoviteľ v troch vyhotoveniach, z ktorých jedno vyhotovenie obdrží Objednávateľ a dve vyhotovenia obdrží Zhotoviteľ.
7.9. V záujme zamedzenia pochybnostiam sa uvádza, že potvrdenie/podpísanie Akceptačného protokolu nie je prekážkou pre uplatnenie nárokov zo zodpovednosti za vady plnenia, t. j. nezbavuje Zhotoviteľa prípadnej zodpovednosti za vady plnenia.
Článok VIII
Práva duševného vlastníctva
8.1. [bookmark: _Ref192231523]Zhotoviteľom v rámci plnenia predmetu Zmluvy poskytnuté plnenie, alebo jeho časť, môže mať povahu, prípadne môže zahŕňať jedno alebo viac autorských diel podľa zákona č. 185/2015 Z. z. Autorský zákon v znení neskorších predpisov, ktoré boli vytvorené alebo ktorých vytvorenie bolo Zhotoviteľom zabezpečené na účely plnenia Zmluvy (ďalej ktorékoľvek z nich alebo aj všetky spolu len „Autorské dielo“).
8.2. Ak pri plnení predmetu Zmluvy vznikne Autorské dielo, Zhotoviteľ Zmluvou udeľuje (postupuje) Objednávateľovi počtom a časovo (aj po skončení Zmluvy počas celej doby trvania autorskoprávnej ochrany diela) neobmedzenú, nevýhradnú licenciu s univerzálnym právom používať takéto Autorské dielo odo dňa jeho protokolárneho prevzatia Objednávateľom. Zhotoviteľ zároveň udeľuje (postupuje) Objednávateľovi právo udeliť sublicenciu v rozsahu licencie a právo postúpiť licenciu (vrátane práva udeliť sublicenciu v rozsahu licencie). Odmena za udelenie (postúpenie) licencie, práva udeliť sublicenciu a práva postúpiť licenciu (vrátane práva udeliť sublicenciu v rozsahu licencie) na tretiu osobu v zmysle tohto bodu Zmluvy je v plnom rozsahu obsiahnutá v Zmluvnej cene.
8.3. [bookmark: _Ref192231666]Všetky práva, ktoré Objednávateľ nadobudol k Autorskému dielu podľa tohto článku Zmluvy prechádzajú pri zániku Objednávateľa na jeho právneho nástupcu.
8.4. [bookmark: _Ref192231699]Zhotoviteľ týmto vyhlasuje a zodpovedá za to, že je oprávnený udeliť a/alebo postúpiť Objednávateľovi oprávnenia a súhlasy v zmysle tohto článku Zmluvy a že tým nedochádza k porušeniu práv tretích osôb.
8.5. [bookmark: _Ref192163443]V prípade, že sa ukáže akékoľvek vyhlásenie Zhotoviteľa podľa tohto článku Zmluvy ako nepravdivé, je Zhotoviteľ povinný uvedenú právnu vadu na vlastné náklady bezodkladne, najneskôr však do 30 kalendárnych dní odstrániť a nahradiť Objednávateľovi všetku škodu, ktorá mu v dôsledku uvedeného vznikla.
8.6. Zhotoviteľ zodpovedá za porušenie autorských práv inej osoby, ako aj akýchkoľvek práv tretej osoby z priemyselného alebo iného duševného vlastníctva, ako aj obdobných práv v dôsledku použitia diela alebo jeho príslušných častí, ak k tomuto porušeniu dôjde podľa právneho poriadku ktoréhokoľvek štátu, ktorý sa na ochranu príslušných práv vyplývajúcich z duševného vlastníctva vzťahuje.
Článok IX
Zodpovednosť za škodu, zodpovednosť za vady a záruka za akosť
9.1. Zodpovednosť za škodu spôsobenú porušením povinností v súvislosti so Zmluvou ktoroukoľvek Zmluvnou stranou sa spravuje ustanoveniami § 373 a nasl. Obchodného zákonníka a ďalšími právnymi predpismi upravujúcimi náhradu škody.
9.2. Ak vznikne Objednávateľovi škoda na veciach, právach alebo iných majetkových hodnotách, v dôsledku porušenia povinností uvedených v Zmluve zo strany Zhotoviteľa, je Zhotoviteľ za škodu zodpovedný a je povinný Objednávateľovi vzniknuté škody nahradiť.
9.3. Ak škodu spôsobila tretia osoba, ktorej Zhotoviteľ zveril plnenie svojej povinnosti, za škodu zodpovedá Zhotoviteľ.
9.4. Zhotoviteľ je povinný Objednávateľovi v plnom rozsahu nahradiť aj prípadné sankcie od kompetentných inštitúcií, ktoré budú Objednávateľovi uložené z dôvodu neplnenia alebo porušenia zákonných povinností súvisiacich s plnením predmetu Zmluvy, ktoré mal na základe Zmluvy plniť Zhotoviteľ, a to v lehote troch pracovných dní odo dňa doručenia písomnej výzvy na úhradu uloženej sankcie zo strany Objednávateľa. Objednávateľ je oprávnený jednostranným právnym úkonom pohľadávku podľa predchádzajúcej vety vzniknutú voči Zhotoviteľovi započítať.
9.5. Škoda sa nahrádza v peniazoch a v plnej výške.
9.6. Zhotoviteľ zodpovedá za to, že rekonštruované Hnacie koľajové vozidlo odovzdané Objednávateľovi nemá vady a že funkčnosť a použitie Hnacieho koľajového vozidla, vrátane rekonštrukciou zabudovaného materiálu (rozumej aj náhradné diely), po vykonaní rekonštrukcie Hnacieho koľajového vozidla bude plne zodpovedať funkčným požiadavkám vyplývajúcim najmä z platných právnych predpisov, technických noriem a príslušnej dokumentácie, t. j. Hnacie koľajové vozidlo bude po vykonaní rekonštrukcie Hnacieho koľajového vozidla plne spôsobilé na prevádzku na dráhe na území Slovenskej republiky, a to nielen po technickej, ale aj formálno-právnej stránke.
9.7. Zhotoviteľ zodpovedá za vady, ktoré má každý výsledok predmetu plnenia v okamihu, keď prechádza nebezpečenstvo škody na Objednávateľa, aj keď sa vada stane zjavnou až po tomto čase. Zhotoviteľ zodpovedá takisto za každú vadu, ktorá vznikne pred okamihom uvedenom v predchádzajúcej vete tohto bodu Zmluvy alebo kedykoľvek počas trvania záručnej doby. Zhotoviteľ zodpovedá Objednávateľovi za správnosť a úplnosť všetkej Zhotoviteľom dodanej dokumentácie a zároveň zodpovedá Objednávateľovi za všetky vady a škody spôsobené nesprávnosťou alebo neúplnosťou dodanej dokumentácie. Zhotoviteľ nesie zodpovednosť za všetky preukázané škody, ktoré vzniknú Objednávateľovi alebo tretím subjektom a sú spôsobené v dôsledku vád rekonštruovaného Hnacieho koľajového vozidla alebo sú zapríčinené vadami vzniknutými počas záručnej doby.
9.8. [bookmark: _Ref171500592][bookmark: bookmark65][bookmark: bookmark66]Ak Objednávateľ zistí vadu plnenia, je povinný vadu bezodkladne po jej zistení, najneskôr však do uplynutia záručnej doby, Zhotoviteľovi oznámiť na e-mailovú adresu Zhotoviteľa uvedenú v záhlaví Zmluvy. Zhotoviteľ sa zaväzuje vady plnenia, bez ohľadu na to, či vada vznikla pred podpisom Akceptačného protokolu alebo počas plynutia záručnej doby, bezplatne odstrániť do piatich pracovných dní odo dňa oznámenia vady Zhotoviteľovi, v prípade ak sa Zmluvné strany písomne nedohodnú na inej lehote odstránenia vady. V prípade, že Zhotoviteľ vady v tejto lehote neodstráni, má Objednávateľ oprávnenie odstrániť vadu sám alebo prostredníctvom tretích osôb na náklady Zhotoviteľa. Tým nie je dotknuté právo Objednávateľa na zmluvnú pokutu a/alebo náhradu škody.
9.9. Zhotoviteľ poskytuje Objednávateľovi záruku za akosť diela, a to v trvaní 24 mesiacov. Záručná doba začína plynúť momentom podpísania Akceptačného protokolu oboma Zmluvnými stranami. Záručná doba spočíva, resp. neplynie po dobu, po ktorú Objednávateľ nemôže užívať Hnacie koľajové vozidlo pre jeho vady, za ktoré zodpovedá Zhotoviteľ, t. j. od uplatnenia práva zo zodpovednosti za vady, resp. zo záruky za akosť diela, až do doby odstránenia vád Zhotoviteľom.
9.10. Zhotoviteľ je povinný odstrániť každú reklamovanú vadu, tzn. aj takú pri ktorej nie je možné s istotou určiť kto za vadu zodpovedá, resp. pri ktorej Zhotoviteľ odmietne svoju zodpovednosť alebo má za to, že nejde o záručnú vadu. Ak sa v priebehu odstraňovania vady alebo po odstránení vady preukáže, že za ňu Zhotoviteľ nezodpovedá, Zhotoviteľ má nárok na úhradu účelne vynaložených nákladov v súvislosti s odstránením vady. Ak Objednávateľovi v súvislosti s uplatnením si nároku/nárokov zo zodpovednosti za vady, za ktoré zodpovedá Zhotoviteľ, vznikne akýkoľvek náklad, má Objednávateľ nárok na jeho úhradu, a to v rozsahu, v akom bol účelne vynaložený.
Článok X
Osobitné práva a povinnosti
10.1. Zhotoviteľ je povinný Objednávateľovi písomne oznámiť každú zmenu súvisiacu s personálnym, ekonomickým alebo iným prepojením voči Objednávateľovi v súvislosti s ustanovením § 2 písm. n) zákona č. 595/2003 Z. z. o dani z príjmov v znení neskorších predpisov, a to do piatich dní odo dňa vzniku zmeny.
10.2. Zhotoviteľ nie je oprávnený jednostranným úkonom započítať akékoľvek svoje nároky alebo záväzky vyplývajúce zo Zmluvy voči Objednávateľovi.
10.3. [bookmark: _Ref191995636]Zhotoviteľ sa zaväzuje, že svoje pohľadávky voči Objednávateľovi nepostúpi (ani s nimi nebude inak obchodovať) tretej strane bez predchádzajúceho písomného súhlasu Objednávateľa.
10.4. Zhotoviteľ je povinný pri plnení Zmluvy dodržiavať Etický kódex Železníc Slovenskej republiky. Aktuálne znenie Etického kódexu Železníc Slovenskej republiky je zverejnené na internetovej stránke Objednávateľa.
10.5. Zhotoviteľ vyhlasuje, že dodržiava zásady v oblasti ochrany životného prostredia, sociálneho práva alebo pracovného práva podľa všeobecne záväzných právnych predpisov.
10.6. [bookmark: _Ref223696172]Zhotoviteľ je povinný (sám alebo prostredníctvom subdodávateľa) počas celej doby trvania Zmluvy disponovať platným osvedčením zhody pre funkcie údržby potvrdzujúce uznanie systému údržby v rámci Európskej únie v súlade so smernicou Európskeho parlamentu a Rady (EÚ) 2016/798 a s vykonávacím nariadením Komisie (EÚ) 2019/779 pre rozsah činnosti údržby: kategórie vozidiel - rušne, poskytovanie údržby – minimálne úroveň 4, ktoré preukazuje ich schopnosť vykonávať činnosti údržby koľajových vozidiel alebo ich častí v rozsahu zodpovedajúcom predmetu Zmluvy, ďalej platným oprávnením na vykonávanie určených činností vydaným Dopravným úradom Slovenskej republiky podľa § 17 zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov v rozsahu zodpovedajúcom predmetu Zmluvy, a zároveň platným certifikátom (resp. osvedčením) na Zváranie koľajových vozidiel a jeho súčastí v rozsahu certifikačnej úrovne CL1 podľa EN 15 085-2, vydaným oprávneným certifikačným orgánom, prípadne ekvivalentnými dokladmi, ktoré boli v súlade s právnymi predpismi Európskej únie alebo Slovenskej republiky alebo medzinárodnými dohodami, ktorými je Slovenská republika viazaná, uznané príslušnými orgánmi za rovnocenné. Porušenie povinnosti Zhotoviteľa podľa tohto bodu Zmluvy predstavuje podstatné porušenie Zmluvy zo strany Zhotoviteľa s právom Objednávateľa od Zmluvy okamžite odstúpiť. Platné osvedčenia, prípadne ekvivalentné doklady, podľa tohto bodu Zmluvy, je Zhotoviteľ povinný kedykoľvek na požiadanie Objednávateľa, resp. ním povereného subjektu predložiť. Porušenie povinnosti podľa predchádzajúcej vety tohto bodu Zmluvy predstavuje podstatné porušenie Zmluvy zo strany Zhotoviteľa s právom Objednávateľa od Zmluvy okamžite odstúpiť.
10.7. Poverené osoby, resp. oprávnené osoby Zmluvných strán (každej zvlášť) na vykonávanie práv a povinností pri plnení Zmluvy, pri ktorých dochádza k podpisu určitého dokumentu v zmysle Zmluvy, najmä príslušných protokolov, si Zmluvné strany oznámia prostredníctvom doporučeného listu zaslaného na adresu pre doručovanie písomností uvedenú v záhlaví Zmluvy v lehote do desiatich pracovných dní odo dňa nadobudnutia účinnosti Zmluvy. Svoje poverené osoby, resp. oprávnené osoby oznámené v súlade s týmto bodom Zmluvy je každá Zmluvná strana oprávnená jednostranne zmeniť bez potreby uzavretia dodatku k Zmluve, a to prostredníctvom doporučeného listu zaslaného na adresu pre doručovanie písomností uvedenú v záhlaví Zmluvy. Zmena poverenej osoby, resp. oprávnenej osoby nadobudne účinnosť dňom doručenia listu podľa predchádzajúcej vety druhej Zmluvnej strane, ak v liste nebude uvedený neskorší termín nadobudnutia účinnosti zmeny.
10.8. Zhotoviteľ je povinný dodržiavať mlčanlivosť vo vzťahu ku skutočnostiam, zisteným počas plnenia Zmluvy/platnosti Zmluvy, resp. súvisiace s predmetom plnenia Zmluvy. Všetky dokumenty, ktoré Zhotoviteľ od Objednávateľa obdrží a vyhotoví podľa požiadaviek Objednávateľa a podmienok Zmluvy, budú dôverné a nebude možné ich použiť bez predchádzajúceho súhlasu Objednávateľa. Povinnosťou mlčanlivosti v rozsahu vymedzenom v predchádzajúcej vete, je Zhotoviteľ povinný zaviazať aj osoby, prostredníctvom ktorých bude plniť predmet Zmluvy.
Článok XI
Povinnosti Zhotoviteľa v súvislosti s priamymi subdodávateľmi
11.1. Pre účely Zmluvy sa pod pojmom priamy subdodávateľ rozumie subdodávateľ v zmysle § 2 ods. 5 Zákona o verejnom obstarávaní. V prípade, ak je v Zmluve použitý pojem subdodávateľ, má sa na mysli každý subdodávateľ, nielen priamy subdodávateľ a subdodávateľ v ktoromkoľvek rade.
11.2. Časť plnenia predmetu Zmluvy (okrem iného to znamená, že nesmie ísť o celý rozsah, v akom bolo plnenie predmetu Zmluvy zverené priamemu subdodávateľovi), ktorou splnením poveril Zhotoviteľ na základe zmluvného vzťahu priameho subdodávateľa, môže byť zverená priamym subdodávateľom tretej osobe.
11.3. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy s priamym subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
11.4. Zhotoviteľ je oprávnený a zároveň povinný plniť predmet Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí Prílohu č. 3 – Zoznam priamych subdodávateľov (ďalej len „Príloha č. 3“ alebo „zoznam priamych subdodávateľov“) alebo ktorí boli odsúhlasení Objednávateľom v súlade s týmto článkom Zmluvy.
11.5. Zhotoviteľ je oprávnený počas trvania Zmluvy zmeniť priameho subdodávateľa uvedeného v zozname priamych subdodávateľov alebo doplniť nového priameho subdodávateľa do zoznamu priamych subdodávateľov len s predchádzajúcim písomným súhlasom Objednávateľa. V písomnej žiadosti o udelenie súhlasu je Zhotoviteľ povinný uviesť všetky údaje uvedené v zozname priamych subdodávateľov. Objednávateľ písomne upovedomí Zhotoviteľa o svojom rozhodnutí v lehote do desať kalendárnych dní odo dňa obdržania úplnej žiadosti o súhlas, v ktorom v prípade neudelenia súhlasu uvedie príslušné dôvody. Ak sa Objednávateľ v lehote podľa predchádzajúcej vety k žiadosti Zhotoviteľa nevyjadrí, znamená to súhlas Objednávateľa s navrhovaným priamym subdodávateľom.
11.6. V prípade, že priamy subdodávateľ Zhotoviteľa v čase plnenia prestane spĺňať podmienky účasti týkajúce sa osobného postavenia podľa § 32 Zákona o verejnom obstarávaní a/alebo u neho existujú dôvody na vylúčenie podľa § 40 ods. 6 písm. a) až g) alebo ods. 7 a 8 Zákona o verejnom obstarávaní, Objednávateľ má právo písomne požiadať Zhotoviteľa, aby mu do 30 dní odo dňa doručenia písomnej požiadavky predložil doklady, že priamy subdodávateľ už opätovne spĺňa podmienky účasti týkajúce sa osobného postavenia podľa § 32 Zákona o verejnom obstarávaní a/alebo že u neho neexistujú dôvody na vylúčenie podľa § 40 ods. 6 písm. a) až g) alebo ods. 7 a 8 Zákona o verejnom obstarávaní. Ak pôvodný priamy subdodávateľ do tejto doby opätovne nespĺňa podmienky účasti týkajúce sa osobného postavenia podľa § 32 Zákona o verejnom obstarávaní a/alebo u neho naďalej existujú dôvody na vylúčenie podľa § 40 ods. 6 písm. a) až g) alebo ods. 7 a 8 Zákona o verejnom obstarávaní, Zhotoviteľ predloží Objednávateľovi návrh na odsúhlasenie nového priameho subdodávateľa spôsobom podľa predchádzajúceho bodu, inak sa má za to, že príslušný predmet plnenia bude plniť sám.
11.7. Ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite požadovať náhradu za priameho subdodávateľa. Zhotoviteľ je povinný žiadosti o náhradu vyhovieť najneskôr do 30 kalendárnych dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu nemá vplyv na povinnosť Zhotoviteľa plniť predmet Zmluvy riadne a včas.
11.8. Každý nový priamy subdodávateľ musí spĺňať podmienky účasti týkajúce sa osobného postavenia podľa § 32 Zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 Zákona o verejnom obstarávaní. Za účelom preukázania splnenia podmienok podľa predchádzajúcej vety:
11.8.1. Zhotoviteľ predloží v žiadosti o odsúhlasenie nového priameho subdodávateľa  originály alebo úradne osvedčené kópie originálov dokladov navrhovaného nového priameho subdodávateľa podľa § 32 Zákona o verejnom obstarávaní vrátane § 32 ods. 7 Zákona o verejnom obstarávaní. Ak je nový navrhovaný priamy subdodávateľ zapísaný v zozname hospodárskych subjektov vedenom Úradom pre verejné obstarávanie alebo predloží rovnocenný zápis alebo potvrdenie o zápise vydané príslušným orgánom iného členského štátu, ktorým Zhotoviteľ preukáže, že nový navrhovaný priamy subdodávateľ spĺňa podmienky účasti týkajúce sa osobného postavenia podľa § 32 Zákona o verejnom obstarávaní, Zhotoviteľ predloží Objednávateľovi vo vzťahu k navrhovanému novému priamemu subdodávateľovi len doklad podľa § 32 ods. 7 Zákona o verejnom obstarávaní,
11.8.2. Zhotoviteľ predloží v žiadosti o odsúhlasenie nového priameho subdodávateľa podľa tohto článku čestné vyhlásenie o tom, že u nového priameho subdodávateľa neexistujú dôvody na vylúčenie podľa § 40 ods. 6 písm. a) až g) a ods. 7 a 8 Zákona o verejnom obstarávaní.
11.9. [bookmark: _Ref221642043]Ak počas plnenia Zmluvy dôjde k zmene v zozname priamych subdodávateľov, Zhotoviteľ je povinný predložiť Objednávateľovi aktuálny zoznam priamych subdodávateľov do päť pracovných dní odo dňa doručenia súhlasu Objednávateľa s novým priamym subdodávateľom (v prípade zmeny priameho subdodávateľa alebo doplnenia priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (v prípade vynechania priameho subdodávateľa zo zoznamu priamych subdodávateľov bez náhrady). Aktuálny zoznam bude predložený v rozsahu údajov podľa Prílohy č. 3. Na požiadanie Objednávateľa je Zhotoviteľ povinný Objednávateľovi preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do päť pracovných dní odo dňa doručenia žiadosti.
11.10. [bookmark: _Ref221642061]Zhotoviteľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do desať dní od kedy sa o zmene dozvedel. Pod pojmom „údaje o priamom subdodávateľovi“ sa rozumie údaje uvedené v Prílohe č. 3, začatie konkurzného konania, reštrukturalizačného konania alebo likvidácie priameho subdodávateľa.
11.11. [bookmark: _Ref221642222][bookmark: _Ref171501298]Zhotoviteľ je povinný zabezpečiť, aby sa na plnení predmetu Zmluvy nepodieľal priamy subdodávateľ, ak má tento sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Ak Objednávateľ zistí, že Zhotoviteľ porušil povinnosť podľa predchádzajúceho odseku, požiada Zhotoviteľa o náhradu za priameho subdodávateľa. Zhotoviteľ je povinný spôsobom podľa tohto bodu výzve o náhradu vyhovieť najneskôr do 30 dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu, nemá vplyv na povinnosť Zhotoviteľa splniť príslušnú časť predmetu plnenia riadne a včas.
Článok XII
Povinnosti Zhotoviteľa v súvislosti s registrom partnerov verejného sektora a subdodávateľmi v ktoromkoľvek rade
12.1. Pre účely Zmluvy sa pod pojmom subdodávateľ v ktoromkoľvek rade rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), ktorý je partnerom verejného sektora. Zoznam subdodávateľov v ktoromkoľvek rade tvorí Prílohu č. 4 – Zoznam subdodávateľov v ktoromkoľvek rade (RPVS) (ďalej len „Príloha č. 4“).
12.2. [bookmark: _Ref171501448]Zhotoviteľ vyhlasuje, že ak je partnerom verejného sektora, ku dňu podpísania Zmluvy:
12.2.1. je zapísaný v registri partnerov verejného sektora v zmysle zákona o RPVS,
12.2.2. každý jeho priamy subdodávateľ, ktorý je partnerom verejného sektora, a subdodávateľ v ktoromkoľvek rade, je zapísaný v registri partnerov verejného sektora,
12.2.3. jeho konečným užívateľom výhod zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora, a ani subdodávateľa v ktoromkoľvek rade, nie je osoba uvedená v § 11 ods. 1 písm. c) Zákona o verejnom obstarávaní,
12.2.4. má ako partner verejného sektora alebo má osoba, ktorá plní povinnosti oprávnenej osoby pre Zhotoviteľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Zhotoviteľa ako partnera verejného sektora alebo pre oprávnenú osobu vyplývajú zo zákona o RPVS.
12.3. [bookmark: _Ref171501552]V prípade, ak je Zhotoviteľ partnerom verejného sektora, je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod zapísaným v registri partnerov verejného sektora sa stala osoba uvedená v § 11 ods. 1 písm. c) Zákona o verejnom obstarávaní, najneskôr do piatich dní odo dňa vykonania výmazu v registri partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
12.4. Po dobu omeškania Zhotoviteľa ako partnera verejného sektora alebo oprávnenej osoby so splnením niektorej povinnosti podľa zákona o RPVS, Objednávateľ nie je v omeškaní s plnením podľa Zmluvy, a to až do splnenia povinnosti Zhotoviteľa, resp. oprávnenej osoby.
12.5. [bookmark: _Ref171501689]Zhotoviteľ sa zaväzuje zabezpečiť, aby sa na plnení predmetu Zmluvy nepodieľal priamy subdodávateľ, ktorý je partnerom verejného sektora a subdodávateľ v ktoromkoľvek rade:
12.5.1. ktorý nie je zapísaný v registri partnerov verejného sektora, alebo
12.5.2. ktorého osoba, ktorá plní povinnosti oprávnenej osoby pre partnera verejného sektora v zmysle zákona o RPVS, si neplní povinnosti podľa zákona o RPVS, alebo
12.5.3. ktorého konečným užívateľom výhod je osoba uvedená v § 11 ods. 1 písm. c) Zákona o verejnom obstarávaní.
Za účelom overenia, či Zhotoviteľ splnil záväzky uvedené v tomto bode Zmluvy, je Zhotoviteľ povinný Objednávateľovi písomne oznámiť, že na plnení predmetu Zmluvy sa má podieľať nový subdodávateľ, ktorý nie je uvedený v Prílohe č. 4 (ďalej len „Nový subdodávateľ“). Oznámenie musí obsahovať všetky údaje uvedené v záhlaví tabuľky v Prílohe č. 4. V prípade, ak Objednávateľ zistí, že Nový subdodávateľ nespĺňa podmienky uvedené v tomto bode, Zhotoviteľa na túto skutočnosť upozorní.
Článok XIII
Zmluvné sankcie
13.1. V prípade omeškania Objednávateľa s úhradou faktúry môže Zhotoviteľ účtovať Objednávateľovi úroky z omeškania v zmysle príslušných ustanovení Obchodného zákonníka.
13.2. V prípade omeškania Zhotoviteľa s vykonaním diela v lehote plnenia podľa bodu 3.3. Zmluvy, má Objednávateľ právo na zaplatenie zmluvnej pokuty vo výške 0,1 % zo Zmluvnej ceny, a to za každý aj začatý deň omeškania.
13.3. V prípade omeškania Zhotoviteľa s odstránením nedostatkov zistených v rámci priebežnej kontroly v lehote podľa bodu 6.12. Zmluvy, má Objednávateľ právo na zaplatenie zmluvnej pokuty vo výške 0,1 % zo Zmluvnej ceny, a to za každý aj začatý deň omeškania a za každý jeden prípad omeškania zvlášť.
13.4. V prípade omeškania Zhotoviteľa s odstránením vady v lehote podľa bodu 7.7. alebo bodu 8.5. alebo bodu 9.8. Zmluvy, má Objednávateľ právo na zaplatenie zmluvnej pokuty vo výške 0,1 % zo Zmluvnej ceny, a to za každý aj začatý deň omeškania a za každý jeden prípad omeškania zvlášť.
13.5. V prípade, že Zhotoviteľ poruší ktorúkoľvek povinnosť podľa bodu 10.6. Zmluvy, má Objednávateľ právo na zaplatenie zmluvnej pokuty vo výške 5 000,- EUR za každé takéto porušenie. Zmluvnú pokutu možno za porušenie ktorejkoľvek povinnosti podľa bodu 10.6. Zmluvy udeliť aj opakovane, maximálne však jedenkrát za kalendárny mesiac.
13.6. V prípade opakovaného (tzn. najmenej v dvoch prípadoch) zmarenia komisionálnej obhliadky, ku ktorému došlo v priebehu obdobia kalendárneho štvrťroka (čo i len čiastočne) prelínajúceho sa s dobou trvania Zmluvy z dôvodu na strane Zhotoviteľa (t. j. ak nebudú splnené podmienky pre ukončenie komisionálnej obhliadky s kladným výsledkom v zmysle bodu 6.13. Zmluvy alebo k vykonaniu komisionálnej obhliadky ani nedôjde/nebude môcť dôjsť, napr. v dôsledku neustanovenia sa oprávnenej/oprávnených osoby/osôb Zhotoviteľa na miesto konania komisionálnej obhliadky v Objednávateľom stanovenom čase, ďalej neposkytnutie všetkej nevyhnutnej súčinnosti Zhotoviteľom Objednávateľovi v súvislosti s komisionálnou obhliadkou, zistené nedostatky prác na diele, ktoré sú predmetom komisionálnej obhliadky a pod.), má Objednávateľ právo na zaplatenie zmluvnej pokuty vo výške 1 000,- EUR za každý takýto prípad opakovaného zmarenia komisionálnej obhliadky (rozumej za každé dve zmarené komisionálne obhliadky), ku ktorému došlo v priebehu obdobia kalendárneho štvrťroka (čo i len čiastočne) prelínajúceho sa s dobou trvania Zmluvy.
13.7. V prípade, že Zhotoviteľ poruší povinnosť podľa bodu 10.3. Zmluvy, má Objednávateľ právo na zaplatenie zmluvnej pokuty vo výške 20 % z hodnoty postúpenej pohľadávky. Pre vylúčenie akýchkoľvek pochybností týmto nie je dotknutá neplatnosť takéhoto úkonu (postúpenia pohľadávky/pohľadávok).
13.8. V prípade, ak sa na plnení predmetu Zmluvy podieľa priamy subdodávateľ neuvedený v Prílohe č. 3 alebo neodsúhlasený Objednávateľom v zmysle článku XI Zmluvy, má Objednávateľ právo na zaplatenie zmluvnej pokuty vo výške 5 000,- EUR za každého takéhoto priameho subdodávateľa.
13.9. V prípade, ak Zhotoviteľ poruší niektorú povinnosť v súvislosti s priamymi subdodávateľmi podľa bodu 11.9. alebo 11.10. Zmluvy, má Objednávateľ právo na zaplatenie zmluvnej pokuty vo výške 250,- EUR, a to za každý aj začatý deň omeškania.
13.10. V prípade, ak Zhotoviteľ poruší povinnosť podľa bodu 11.11. Zmluvy prvá veta, má Objednávateľ právo na zaplatenie zmluvnej pokuty vo výške 5 000,- EUR za každý jednotlivý prípad.
13.11. V prípade, ak sa ktorékoľvek vyhlásenie Zhotoviteľa podľa bodu 12.2. Zmluvy ukáže ako nepravdivé, má Objednávateľ právo na zaplatenie zmluvnej pokuty vo výške 5 000,- EUR.
13.12. V prípade, ak Zhotoviteľ poruší niektorú povinnosť podľa bodu 12.3. Zmluvy, má Objednávateľ právo na zaplatenie zmluvnej pokuty vo výške 250,- EUR, a to za každý aj začatý deň omeškania.
13.13. V prípade, ak Zhotoviteľ poruší ktorúkoľvek povinnosť podľa bodu 12.5. prvý odsek alebo druhý odsek, je Objednávateľ oprávnený uplatniť si voči Zhotoviteľovi zmluvnú pokutu vo výške 
5 000,- EUR za každý jednotlivý prípad. Zmluvnú pokutu možno za porušenie povinnosti podľa bodu 12.5. prvý odsek vo vzťahu k tomu istému priamemu subdodávateľovi, ktorý je partnerom verejného sektora alebo k tomu istému subdodávateľovi v ktoromkoľvek rade, udeliť aj opakovane, maximálne však jedenkrát za kalendárny mesiac.
13.14. Sankcie dojednané Zmluvou hradí povinná Zmluvná strana nezávisle od toho, či a v akej výške vznikne porušením povinností druhej Zmluvnej strane škoda, ktorú možno vymáhať samostatne a v plnej výške.
13.15. Dlžník sa zaväzuje zmluvnú sankciu uhradiť veriteľovi do 30 kalendárnych dní odo dňa doručenia faktúry vystavenej veriteľom. Čiastka zmluvnej sankcie bude uhradená bezhotovostným prevodom. Údaje pre vykonanie bezhotovostného prevodu oznámi veriteľ dlžníkovi v písomnom uplatnení sankcie.
13.16. Zaplatením zmluvnej pokuty nezaniká povinnosť Zmluvnej strany splniť záväzok zabezpečený zmluvnou pokutou.
13.17. Základom pre výpočet zmluvných pokút podľa tohto článku Zmluvy sú ceny bez DPH.
Článok XIV
Zánik zmluvného vzťahu
14.1. Zmluvný vzťah založený Zmluvou môže pred splnením predmetu Zmluvy zaniknúť:
14.1.1. písomnou dohodou Zmluvných strán, ktorej súčasťou je i vysporiadanie vzájomných záväzkov a pohľadávok,
14.1.2. písomným odstúpením od Zmluvy z dôvodov uvedených v Zmluve, v Obchodnom zákonníku alebo v Zákone o verejnom obstarávaní.
14.2. Za podstatné porušenie zmluvných povinností v zmysle Zmluvy, s právom oprávnenej Zmluvnej strany okamžite od Zmluvy odstúpiť, Zmluvné strany považujú tieto skutočnosti:
14.2.1. Zhotoviteľ sa dostal do omeškania s vykonaním diela v lehote plnenia podľa bodu 3.3. Zmluvy o viac ako desať dní,
14.2.2. Zhotoviteľ sa dostal do omeškania s odstránením vady o viac ako desať dní,
14.2.3. Zhotoviteľ nedodržuje technologické postupy a neplní kvalitatívno-technické parametre a podmienky plnenia predmetu Zmluvy, ktoré boli stanovené Zmluvou, platnými technickými normami a všeobecne záväznými právnymi predpismi.
14.2.4. Zhotoviteľ nezačne, preruší alebo zastaví plnenie Zmluvy z iných dôvodov ako dôvodov na strane Objednávateľa alebo z dôvodov okolností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej odbornej starostlivosti, ktorú možno od neho požadovať, pričom platí, že Objednávateľ písomne vyzval Zhotoviteľa na pokračovanie v plnení,
14.2.5. Zhotoviteľ porušil povinnosť realizovať dielo/plniť predmet Zmluvy prostredníctvom osoby, ktorou preukázal splnenie podmienok účasti vo verejnom obstarávaní podľa bodu 6.19. alebo ktorú odsúhlasil Objednávateľ v súlade s bodom 6.20.,
14.2.6. Zhotoviteľ porušil povinnosť plniť predmet Zmluvy výlučne prostredníctvom osôb v zmysle bodu 6.22.,
14.2.7. Objednávateľ je v omeškaní so zaplatením faktúry o viac ako 60 dní.
14.3. Objednávateľ je oprávnený okamžite od Zmluvy odstúpiť aj v týchto prípadoch:
14.3.1. ak Objednávateľ zistí, že Zhotoviteľ má nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola jeho priamym subdodávateľom vo vzťahu k plneniu na základe Zmluvy a neexistuje dôvodná pochybnosť o spornosti takéhoto nároku priameho subdodávateľa na vyplatenie odmeny alebo odplaty a Zhotoviteľ nevykoná nápravu ani v dodatočnej lehote poskytnutej mu Objednávateľom v písomnej výzve,
14.3.2. Zhotoviteľovi bol právoplatným rozhodnutím Úradu pre verejné obstarávanie uložený zákaz účasti vo verejnom obstarávaní,
14.3.3. Zhotoviteľ poveril tretiu stranu poskytnutím časti predmetu plnenia bez predchádzajúceho písomného súhlasu Objednávateľa alebo zmenil priameho subdodávateľa bez predchádzajúceho písomného súhlasu Objednávateľa,
14.3.4. ktorékoľvek vyhlásenie Zhotoviteľa podľa bodu 12.2. Zmluvy sa ukáže ako nepravdivé,
14.3.5. Zhotoviteľ, ktorý je partnerom verejného sektora, resp. jeho oprávnená osoba, nemá splnenú niektorú povinnosť podľa zákona o RPVS,
14.3.6. Zhotoviteľ vykonáva predmet plnenia, resp. časť predmetu plnenia prostredníctvom priameho subdodávateľa, ktorý je partnerom verejného sektora alebo prostredníctvom subdodávateľa v ktoromkoľvek rade, ktorý nie je zapísaný v registri partnerov verejného sektora,
14.3.7. Zhotoviteľ bol právoplatným rozhodnutím súdu vymazaný z registra partnerov verejného sektora,
14.3.8. konečným užívateľom výhod Zhotoviteľa zapísaným v registri partnerov verejného sektora sa stala osoba uvedená v § 11 ods. 1 písm. c) Zákona o verejnom obstarávaní.
14.4. Objednávateľ je oprávnený písomne odstúpiť od Zmluvy aj v prípade, ak Zhotoviteľ porušil ďalšie povinnosti, ktoré mu vyplývajú z ustanovení Zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od Zmluvy už po druhom porušení ktorejkoľvek takejto povinnosti zo strany Zhotoviteľa, pričom Objednávateľ po prvom porušení povinnosti písomne upozorní Zhotoviteľa na porušenie povinnosti uvedenej v Zmluve alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od Zmluvy. Objednávateľ v upozornení uvedie lehotu na nápravu, ak sa vyžaduje.
14.5. Zhotoviteľ je oprávnený písomne odstúpiť od Zmluvy aj v prípade, ak Objednávateľ porušil ďalšie povinnosti, ktoré mu vyplývajú z ustanovení Zmluvy alebo z ustanovení príslušných právnych predpisov. Zhotoviteľ je v tomto prípade oprávnený odstúpiť od Zmluvy už po druhom porušení ktorejkoľvek takejto povinnosti zo strany Objednávateľa, pričom Zhotoviteľ po prvom porušení povinnosti písomne upozorní Objednávateľa na porušenie povinnosti uvedenej v Zmluve alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od Zmluvy. Zhotoviteľ v upozornení uvedie lehotu na nápravu, ak sa vyžaduje.
14.6. Zmluvné strany sa dohodli, že odstúpenie od Zmluvy bude účinné momentom jeho doručenia druhej Zmluvnej strane. Odstúpenie od Zmluvy musí byť podpísané oprávnenou osobou.
14.7. Odstúpenie od Zmluvy nemá vplyv na povinnosť povinnej Zmluvnej strany zaplatiť zmluvnú pokutu pre porušenie povinnosti, ktorej sa odstúpenie ako aj povinnosť zaplatiť zmluvnú pokutu týka.
Článok XV
Ochrana osobných údajov
15.1. Zmluvné strany vyhlasujú, že sú si vedomé svojich povinností vyplývajúcich z ochrany osobných údajov tak, ako sú tieto upravené v nariadení Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „GDPR“) a v zákone č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“).
15.2. V prípade, ak niektorá Zmluvná strana pri plnení Zmluvy alebo v súvislosti s jej plnením bude sprístupňovať druhej Zmluvnej strane osobné údaje dotknutej osoby, je Zmluvná strana sprístupňujúca osobné údaje povinná najneskôr pri prvom sprístupnení predložiť súhlas dotknutej osoby so spracúvaním osobných údajov, ktorý bude spĺňať všetky náležitosti súhlasu so spracúvaním osobných údajov v zmysle GDPR a zákona o ochrane osobných údajov, s výnimkou prípadov v týchto predpisoch uvedených.
15.3. Pokiaľ Zhotoviteľ pri plnení Zmluvy identifikuje potrebu spracovania osobných údajov tak, že si to bude vyžadovať uzatvorenie zmluvy podľa článku 28 GDPR alebo § 34 zákona o ochrane osobných údajov, Zhotoviteľ nevykoná takéto spracovanie osobných údajov a bezodkladne bude informovať Objednávateľa o potrebe uzatvorenia príslušnej zmluvy, pričom vymedzí aj účel a spôsob spracúvania osobných údajov, prípadne ďalšie relevantné náležitosti. Zmluvné strany sa zaväzujú v takomto prípade uzatvoriť tzv. sprostredkovateľskú zmluvu tak, aby bol naplnený účel Zmluvy.
15.4. Zhotoviteľ sa zaväzuje zachovávať mlčanlivosť a prijať vo vzťahu k ochrane osobných údajov primerané bezpečnostné opatrenia (organizačné, technické a personálne)  v prípade, že pri plnení Zmluvy vidí osobné údaje spracúvané Objednávateľom a ďalej tieto sám nespracováva. Ak niektorá Zmluvná strana v rozpore s GDPR a zákonom o ochrane osobných údajov sprístupní druhej Zmluvnej strane osobné údaje dotknutej osoby bez predloženia súhlasu na spracúvanie osobných údajov alebo poruší GDPR a zákon o ochrane osobných údajov inak, porušujúca Zmluvná strana je povinná druhej Zmluvnej strane nahradiť všetku škodu, ktorá jej tým vznikne vrátane nákladov vzniknutých v súvislosti s uplatnením si opodstatnených nárokov dotknutej osoby a tiež nákladov v súvislosti s úhradou sankcií právoplatne uložených zo strany príslušných štátnych orgánov. Podrobnosti o spracúvaní osobných údajov Objednávateľom sú zverejnené aj na www.zsr.sk/ou.
Článok XVI
Záverečné ustanovenia
16.1. Pokiaľ v Zmluve nebolo dohodnuté inak, vzájomné vzťahy Zmluvných strán sa riadia ustanoveniami Obchodného zákonníka, subsidiárne ustanoveniami zákona č. 40/1964 Zb. Občiansky zákonník v znení neskorších predpisov a príslušnými právnymi predpismi Slovenskej republiky.
16.2. Zmluvné strany sa dohodli, že zmluvný vzťah zo Zmluvy sa bude riadiť právnym poriadkom Slovenskej republiky.
16.3. Zmeny Zmluvy je možné vykonať len formou písomných vzostupne číslovaných dodatkov podpísaných oprávnenými zástupcami oboch Zmluvných strán, s výnimkou prípadov, keď Zmluva ustanovuje inak. Uzavretie dodatku sa nevyžaduje pri zmene adresy pre doručovanie písomností alebo e-mailovej adresy uvedených v Zmluve, ktoré je možné zmeniť prostredníctvom doporučeného listu zaslaného na adresu pre doručovanie písomností uvedenú v záhlaví Zmluvy, pričom zmena nadobudne účinnosť dňom doručenia listu druhej Zmluvnej strane, ak v liste nebude uvedený neskorší termín nadobudnutia účinnosti zmeny.
16.4. Písomnosti doručované druhej Zmluvnej strane poštou alebo kuriérskou službou na adresu pre doručovanie písomností uvedenú v záhlaví Zmluvy alebo na inú adresu pre doručovanie písomností uvedenú v Zmluve pre daný úkon, sa považujú za doručené aj keď táto zásielka bude poštou alebo kuriérskou službou vrátená ako zásielka adresátom neprevzatá alebo nedoručiteľná, a to dňom jej odmietnutia alebo zmarenia jej prijatia; ak nie je celkom dobre možné takýto deň riadne určiť, tak dňom, kedy bude písomnosť vrátená druhej Zmluvnej strane ako nedoručiteľná.
Písomnosti doručované druhej Zmluvnej strane elektronicky na e-mailovú adresu uvedenú v záhlaví Zmluvy alebo na inú e-mailovú adresu uvedenú v Zmluve pre daný úkon, sa považujú za doručené momentom ich odoslania, ak k ich odoslaniu prišlo v pracovný deň najneskôr do 16:00 hod., inak o 7:00 hod. nasledujúci pracovný deň po dni odoslania, a to aj v prípade, že písomnosť nebude adresátovi doručená v dôsledku obmedzení alebo dôvodov na strane adresáta.
16.5. Zmluvné strany berú na vedomie, že Objednávateľ v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov ako povinná osoba Zmluvu zverejní.
16.6. Táto Zmluva nadobúda platnosť dňom jej podpísania oprávnenými zástupcami obidvoch Zmluvných strán a účinnosť nadobudne v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia.
16.7. Táto Zmluva je vyhotovená v štyroch vyhotoveniach, z ktorých každé má platnosť originálu. Objednávateľ obdrží tri vyhotovenia a Zhotoviteľ jedno vyhotovenie.
16.8. Neoddeliteľnou súčasťou Zmluvy sú nasledovné prílohy:
Príloha č. 1 – Špecifikácia diela
Príloha č. 2 – Ocenený výkaz výmer
Príloha č. 3 – Zoznam priamych subdodávateľov
Príloha č. 4 – Zoznam subdodávateľov v ktoromkoľvek rade (RPVS)
16.9. Zmluvné strany si Zmluvu prečítali a vyhlasujú, že jej text im je zrozumiteľný, jeho význam zrejmý a určitý, a že Zmluva je prejavom ich slobodnej a vážnej vôle, čo potvrdzujú svojimi vlastnoručnými podpismi.
--- NASLEDUJE PODPISOVÁ STRANA ---

PODPISOVÁ STRANA
(Zmluva o dielo č. ......... (doplní obstarávateľ))

V Bratislave, dňa:	V........................, dňa:
V mene Objednávateľa:	V mene Zhotoviteľa:
Železnice Slovenskej republiky	(doplní Zhotoviteľ)


..................................................	...............................................
(doplní obstarávateľ)	(doplní Zhotoviteľ)

PRÍLOHA Č. 1
ŠPECIFIKÁCIA DIELA

Charakter služby
Stručný opis služby z hľadiska účelu a funkcie
Rekonštrukcia Hnacieho koľajového vozidla (HKV) určeného na použitie pri údržbe a výlukách na       železničných tratiach. Cieľom rekonštrukcie je zmodernizovanie HKV, zamedzenie poruchovosti a zníženie nákladov na údržbu.

Popis služby a prevádzkových súborov
Jestvujúci stav
Prevádzkou opotrebované a technicky zastarané HKV, je nevyhovujúce pre potreby udržiavania a opravy železničných tratí. HKV vyžaduje vysoké finančné prostriedky na udržanie v prevádzky schopnom stave.
Navrhovaný stav
Rekonštrukcia opotrebovanej mechanizácie na HKV:
i. Evidenčné číslo – 92 56 1742 418-7 
ii. Výrobné číslo - 13600
iii. Rok výroby - 1985
iv. Výrobca - ČKD Praha

Opis a rozsah požadovaných prác:
Celkový rozsah prác je podrobne rozpísaný v prílohe č. 2 Zmluvy. 

Dokumenty, ktoré je potrebné predložiť pri odovzdaní:
· návod na obsluhu a údržbu 
· katalóg náhradných dielov
· technické podmienky vozidla a príslušenstva
· záručné podmienky vozidla a príslušenstva
· kompletná technická dokumentácia 
· bezpečnostné pokyny
· sprievodná  technická dokumentácia prídavných zariadení
· doklad o preukázaní zhody so schváleným typom
· kompletná výkresová dokumentácia
· evidenčné listy dvojkolesí
· kompletná dokumentácia k dvojkolesiam podľa STN EN 15313 – Železničné aplikácie – Dvojkolesia a podvozky – Požiadavky na údržbu dvojkolesí v prevádzke.
· protokoly od tlakových nádob s platnými prehliadkami, skúškami a revíziami
· schéma vzduchovej brzdy a výpočet brzdy
· protokol o premeraní obrysu vozidla
· zoznam mazacích miest, druh a použité množstvo maziva
· správa o revízii elektrických zariadení
· základná schéma elektrickej výzbroje

Ostatné požiadavky:
· bezplatné dodanie na miesto určenia
· súčasťou dodania predmetu Zmluvy musia byť všetky doklady potrebné na prevádzku HKV v Slovenskej republike
· zariadenie v súlade s platnou legislatívou BOZP
· Osvedčenie zhody pre funkcie údržby potvrdzujúce uznanie systému údržby v rámci Európskej únie v súlade so smernicou Európskeho parlamentu a Rady (EÚ) 2016/798 a s vykonávacím nariadením Komisie (EÚ) 2019/779 pre rozsah činnosti údržby: kategórie vozidiel - rušne, poskytovanie údržby – minimálne úroveň 4, ktoré preukazuje schopnosť vykonávať činnosti údržby koľajových vozidiel alebo ich častí v rozsahu zodpovedajúcom predmetu Zmluvy. Toto osvedčenie musí byť v platnosti po celý čas trvania zmluvného vzťahu.




PRÍLOHA Č. 2
OCENENÝ VÝKAZ VÝMER
(doplní obstarávateľ v súlade s ponukou úspešného uchádzača vo verejnom obstarávaní, konkrétne v súlade s úspešným uchádzačom vyplnenej Prílohy č. 9 súťažných podkladov – Zoznam položiek na ocenenie)



PRÍLOHA Č. 3
ZOZNAM PRIAMYCH SUBDODÁVATEĽOV
(doplní Zhotoviteľ)
	P. č.
	Obchodné meno
alebo názov
	Sídlo
	Identifikačné číslo alebo
dátum narodenia
(ak nebolo pridelené identifikačné číslo)
	Predmet
subdodávky
	


Podiel
subdodávky
	
Oprávnená osoba konať 
za priameho subdodávateľa



	
	
	
	
	
	
	meno a priezvisko
	adresa pobytu
	dátum narodenia

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	







PRÍLOHA Č. 4
ZOZNAM SUBDODÁVATEĽOV V KTOROMKOĽVEK RADE (RPVS)
(doplní Zhotoviteľ)

	P. č.
	Meno a priezvisko /
Obchodné meno
alebo názov
	Adresa pobytu
alebo sídlo
	Identifikačné číslo alebo
dátum narodenia
(ak nebolo pridelené identifikačné číslo)
	Hodnota zmluvy (v EUR bez DPH)


	
	
	
	
	

	
	
	
	
	

	
	
	
	
	

	
	
	
	
	




[bookmark: _GoBack]Poznámka: Do tabuľky je potrebné uviesť všetkých subdodávateľov v ktoromkoľvek rade, ktorí sa budú podieľať na plnení predmetu Zmluvy, teda aj priameho subdodávateľa dodávajúceho tovar, ak spĺňa definíciu partnera verejného sektora.

